10. rujna u Domovinskom ratu

**Domovinski rat po nadnevcima**: 10. rujna u Domovinskom ratu.

- Delegacija hrvatskog vrhovništva s Josipom Boljkovcem na čelu i delegacija Srpskog nacionalnog vijeće pod vodstvom dr. Milana Babića sastale se u Donjem Lapcu i tom prilikom dogovorile da Srbi počnu vraćati oružje pričuvnog sastava Stanice javne sigurnosti Knin.

- Na sastanku združenih vladinih komisija Hrvatske i Bosne i Hercegovine postignut cjelovit dogovor.

**- Ministarstvo rada i socijalne skrbi objavilo kako je do sada dezertiralo 569 oficira JNA, ne računajući one koji su se pridružili hrvatskim obrambenim snagama,**

- JNA napala dječji vrtić i franjevački samostan u Osijeku.

- EZ imenovala članove Arbitražne komisije koja će sudjelovati na Mirovnoj konferenciji.

- U novom izvještaju glavnog tajnika UN Boutros Ghalija o BiH predviđeni humanitarni koridori za 11 gradova,*[kojih?]* a snage UN imat će pravo na samoobranu.

- U konclogorima diljem okupiranje BiH, prema podacima Vlade BiH, Srbi drže 30-35 tisuća žena i djevojčica, nad kojima se seksualno iživljavaju.

- U Zagrebu proslavljena pedeseta godišnjica osnivanja domobranske časničke škole.

- Hrvatske prognanici dali Vladi i UNPROFOR-u ultimatum, sa zadanim konkretnim i preciznim datumima povratka, te točno određeni mjestima povratka.

- Obični ljudi u tzv. Jugoslaviji potpuno dezinformirani "istinama" što im ih serviraju režimski mediji.

- Hrvatska vojska kod Gospić oslobodila područje oko Divosela, Čitluka i Počitelja, a pobunjeni hrvatski Srbi u bijesu raketiraju i granatiraju hrvatske gradove: Karlovac, Dugu Resu, Ogulin, Gospić, Zadar, Skradin, Sinj...

**- U napadu pobunjenih hrvatskih Srba na Karlovac poginulo pet civila, među kojima i jedna trudnica, a 20 osoba ranjeno.**

**- Šef UNPROFOR-a za civilne poslove Cedric Thornberry, u pismu hrvatskom ministru vanjskih poslova dr. Mati Graniću, zahvalio se za konstruktivnu humanitarnu pomoć u svezi s nedavnim događajima u Mostaru i Novoj Biloj.**

**- U selu Vrbica nedaleko Zavidovića pripadnici Armije BiH brutalno su ubili 6 tamošnjih Hrvata.**

- U HR Herceg-Bosni utemelje Odjel za ljudska prava i humanitarna pitanja pri Uredu predsjednika HR H-B.

- Britanski ministar vanjskih poslova Douglas Hurd, na optužbe da vlada podržava srpsku agresiju i genocid, okrivio domaće i inozemne novinare da svojim izvješćima i pritiscima "uznemiruju i iskrivljuju britansku vanjsku politiku".

U posjet Republici Hrvatskoj stigao zrakoplovom iz Rima papa Ivan Pavao II, a poljubac Svetog Oca hrvatskom tlu bio je i ostat će cjelov ohrabrenja, koji su Hrvati, ufajući se u vjeru i poslanje Katoličke crkve, čekali 13 stoljeća.

- Predsjednik Republike Hrvatske dr. Franjo Tuđman pozdravio u zagrebačkoj zračnoj luci Ivan Pavao II. pozdravio hrvatsku zastavu, odsvirane su himne, a hrvatski predsjednik i Sveti Otac izrekli su pozdravne govore. Svetog Oca prvi je, još u zrakoplovu, pozdravio kardinal Franjo Kuharić, zagrebački nadbiskup.

- Stalni predstavnik Republike Hrvatske pri UN-u Mario Nobilo uputio predsjedavajućem Vijeća sigurnosti Antoniu Yanez-Barnuevu pismo, u kojemu naglašava kako Republika Hrvatska ne može tolerirati stalno nastavljanje akcija beogradskih saveznika koji vladaju na okupiranim teritorijima Hrvatske i koje oni poduzimaju protiv susjedne i prijateljske suverene zemlje BiH.

- Na prometnici između Stankovaca i Bile Vlake u biogradskom zaleđu skupina pobunjenih hrvatskih Srba iz zasjede ubila Tomislava Karduma i Šimu Đepinu, pripadnike Hrvatske vojske koji su bili u ophodnji.

- Tzv. "srpski koridor" koji bi Bosansku Posavinu dijelio na dva dijela je neprihvatljiv. Posavina je životni prostor hrvatskog naroda, a Bečkim sporazumom i Ustavom Federacije BiH određeno je da su u sastavu bosanske Posavine općine Derventa, Bosanski Brod, Odžak, Modriča, Bosanski Šamac, Orašje, Ravne-Brčko te hrvatski dijelovi općine Gradačac i Doboj, bez ikakvog srpskog koridora, zaključeno na Županijskom odboru HDZ-a BiH Bosanske Posavine.

- NATO-vi udari na vojne ciljeve bosanskih Srba nastavljaju se, priopćio u Napulju glasnogovornik zapovjedništva Južnog krila NATO-a. Prema priopćenju TANJUGA, gađani ciljevi oko Banja Luke, Prnjavora i Teslića, a po prvi put upotrijebljene "krstareće rakete". Kako javlja TV postaja CNN, dužnosnici UN-a zatražili od generala Mladića da potpiše dokument kojim će jamčiti povlačenje topništva iz zone isključenja oko Sarajeva, kao uvjet za obustavu zračnih udara.

- Ministar vanjskih poslova RH dr. Granić završio službeni posjet Ukrajini.

## Izvori

* Hrvatski informativni centar *Hrvatski spomenar: 1. rujna - 10. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.